Apstiprinu:

L.Krēmers

Gulbenes novada Sporta pārvaldes vadītājs

2021.gada 21.jūnijs

## GULBENES NOVADA ATKLĀTAIS VIEGLATLĒTIKAS ČEMPIONĀTS - 2021

**NOLIKUMS**

##### MĒRĶIS UN UZDEVUMI

* 1. Mērķis: sekmēt vieglatlētikas attīstību un popularitāti Gulbenes novadā un kaimiņu novados.
  2. Uzdevumi:
     1. noskaidrot Gulbenes novada labākos sportistus vieglatlētikā;
     2. veicināt sportisko rezultātu izaugsmi;
     3. veicināt sadarbību starp kaimiņu novadiem.

###### VADĪBA

* 1. Gulbenes novada atklāto vieglatlētikas čempionātu (turpmāk tekstā- Čempionāts) organizē Gulbenes novada Sporta pārvalde sadarbībā ar Gulbenes novada Bērnu un jaunatnes sporta skolu. Čempionāta galvenais tiesnesis Dace Anča (t.29295359).
  2. Čempionāta galvenais tiesnesis atbild, lai sacensības noritētu saskaņā ar nolikumu, atbilstoši vieglatlētikas sacensību noteikumiem.
  3. Galvenais tiesnesis organizē noteikto epidemioloģisko drošības pasākumu īstenošanu un laikus informē sportistus un sporta darbiniekus par drošības pasākumiem (noteikumi punktā nr.10).

1. **LAIKS UN VIETA**

**2021. gada 7. jūlijā, pl. 10.00** Gulbenes novada vidusskolas stadionā, O.Kalpaka ielā 1A.

Pārstāvju sanāksme pl. 9.45.

1. **PIETEIKUMI**
   1. Dalībnieku pieteikšana līdz **5.jūlija pl.12.00.** Juridiskajiem biedriem - LVS mājaslapā www.athletics.lv attiecīgo sacensību sadaļā “pieteikšanās”. Organizācijām un sportistiem, kuriem nav piekļuves LVS mājas lapas sistēmai - sūtot pieteikumu (pielikums nr.2) uz e-pastu: [dace.anca@gulbene.lv](mailto:dace.anca@gulbene.lv) vai t.29295359.
   2. Vārdiskajā pieteikumā S35+ un V35+ vecuma grupām jānorāda pilni gadi uz sacensību laiku.
   3. Ikvienam Čempionāta apmeklētājam (dalībnieks, treneris, tiesnesis, tehniskais darbinieks) jābūt akreditētam saistībā ar MK noteikumiem "Epidemioloģiskās drošības pasākumi Covid-19 infekcijas izplatības ierobežošanai" (pielikums nr.1).
2. **DALĪBNIEKI** 
   1. Čempionātā piedalās Gulbenes novada un uzaicināto novadu sportisti.
   2. Sacensības notiek šādās vecuma grupās:
      1. **U-14 grupa** 2008.- 2009.g.dz. zēni un meitenes;
      2. **U-16 grupa** 2006.-2007.g.dz. jaunieši un jaunietes;
      3. **U-18 grupa** 2004.-2005.g.dz. jaunieši un jaunietes;
      4. **U 20/pieaugušie** 2003.g.dzimuši un vecāki vīrieši/sievietes;
      5. **Seniori/res V/S 35+** 1986.gadā dzimuši un vecāki vīrieši/sievietes.
   3. S 35+ un V 35+ grupu dalībnieki drīkst startēt pieaugušo konkurencē, norādot to pieteikumā.
3. **DALĪBNIEKU UZŅEMŠANA**
   1. Visus izdevumus, kas saistīti ar sportistu ierašanos uz Čempionātu, sedz sportisti paši vai komandējošā organizācija. Izdevumus, kas saistīti ar Čempionāta organizēšanu, sedz Gulbenes novada pašvaldība.
   2. Dalības maksa 2,00 euro vienam dalībniekam. No dalības maksas atbrīvoti Gulbenes novada iedzīvotāji.
   3. Dalības maksu iespējams veikt pēc sekojošiem rekvizītiem:

Saņēmējs: Gulbenes novada pašvaldība, Ābeļu iela 2, Gulbene, Gulbenes novads, LV 4401, NMR 90009116327, konta Nr. LV03UNLA0050014339919, kods UNLALV2X, AS SEB banka.

Maksājuma mērķis: Vieglatlētikas čempionāts.

1. **DISCIPLĪNAS PA VECUMA GRUPĀM**

|  |  |  |  |  |
| --- | --- | --- | --- | --- |
| **U 14 (zēni/meitenes)** | **U 16 (zēni/meitenes)** | **U 18**  **(jaunieši/jaunietes)** | **U 20/pieaugušie (vīrieši/sievietes)** | **V/S 35+**  **(seniori/seniores)** |
| 80 m | 100 m | 100 m | 100 m | 100 m |
| 300 m | 400 m | 400 m | 400 m | 400 m |
| 1000 m | 2000 m | 3000 m | 3000 m | 3000 m |
|  | 300 m/b | 400 m/b | 400 m/b |  |
| 2000 m soļošana | 3000 m soļošana | 5000 m soļošana | 5000 m soļošana | 3000 m soļošana |
| Tāllēkšana | Tāllēkšana | Tāllēkšana | Tāllēkšana | Tāllēkšana |
|  | Trīssoļlēkšana | Trīssoļlēkšana | Trīssoļlēkšana | Trīssoļlēkšana |
| Lodes grūšana | Lodes grūšana | Lodes grūšana | Lodes grūšana | Lodes grūšana |
| Diska mešana | Diska mešana | Diska mešana | Diska mešana | Diska mešana |
| Šķēpa mešana | Šķēpa mešana | Šķēpa mešana | Šķēpa mešana | Šķēpa mešana |

Mešanas rīku un barjerskriešanas specifikācija, atbilstoši vecuma grupām, pielikumā nr.3.

1. **VĒRTĒŠANA UN APBALVOŠANA**
   1. Viens sportists startē ne vairāk kā **3** disciplīnās.
   2. Uzvarētājus nosaka atbilstoši Starptautiskajiem vieglatlētikas sacensību noteikumiem.
   3. Senioru S 35+ un V 35+ grupas tiek vērtētas pēc starptautiskās koeficientu sistēmas, atbilstoši vecumam un uzrādītajam rezultātam (tabula <https://world-masters-athletics.com/wp-content/uploads/2021/01/2022-Age-Factors.pdf>).
   4. Čempionāta godalgoto vietu ieguvēji (1.-3.vieta) katrā disciplīnā tiek apbalvoti ar medaļām.
2. **PERSONU DATU AIZSARDZĪBA, DALĪBNIEKU VESELĪBAS ATBILSTĪBA**
   1. Piesakoties Čempionātam, dalībnieki apliecina, ka neiebilst sacensību laikā organizatoru uzņemto fotogrāfiju un videomateriālu izmantošanai sacensību publiskajos materiālos un portālos.
   2. Par nepilngadīgo dalībnieku veselības atbilstību Čempionātam atbild organizācija, kas piesaka dalībniekus startam, vai tā likumīgais pārstāvis.
   3. Par dalībnieku veselības atbilstību Čempionātam atbild organizācija, kas piesaka dalībniekus, vai pats dalībnieks.
3. **COVID-19 IZPLATĪBAS IEROBEŽOŠANAS PASĀKUMI UN SPORTISTU AKREDITĀCIJA**
   1. Čempionāta organizatoriem, dalībniekiem, treneriem un citām personām, kas atrodas Čempionāta norises vietā ir jāievēro valstī spēkā esošie MK noteikumi "Epidemioloģiskās drošības pasākumi Covid-19 infekcijas izplatības ierobežošanai".
   2. Sacensību laikā stadionā drīkst atrasties ne vairāk kā **300 personas** (ieskaitot sportistus un darbiniekus, kas ir tieši saistīti ar sacensību norises nodrošināšanu, tai skaitā sporta darbiniekus).
   3. Stadionā tiks ielaistas tikai akreditētās personas **- sportisti un viņu treneri,** kā arī sacensību tiesneši, organizatori, stadiona tehniskais personāls.
   4. Sacensību laikā jāievēro sociālās distancēšanās noteiktās prasības neveicinot neattaisnotu drūzmēšanos.
   5. Sacensības notiek bez skatītāju klātbūtnes.
   6. Ģērbtuves netiek izmantotas.
   7. Vienu komandu vai sportistu apkalpojošie sporta darbinieki fiziski nekontaktējas ar citu komandu vai citu sportistu apkalpojošiem sporta darbiniekiem.

Vadītāja vietniece nozares jautājumos D.Anča